Tabasco
Ti Tabasco (taˈBasko (tulong·pakaammo)), opisial a ti Nawaya ken Naturay nga Estado ti Tabasco (Espaniol: Estado Libre y Soberano de Tabasco), ket maysa kadagiti 31 nga estado, a no mairaman ti Pederal a Distrito, ket mangbukel kadagiti 32 a Pederal nga Entidad ti Mehiko. Daytoy ket nabingbingay kadagiti 17 nga ili ken ti kapitolio a siudadna ket ti Villahermosa. Daytoy ket mabirukan idiay abagatan a daya ti pagilian ken beddengan daytoy babaen dagiti estado ti Campeche iti amianan a daya, ti Veracruz iti laud ken ti Chiapas iti abagatan, ken ti departamento ti Petén ti Guatemala iti abagatan a daya. Daytoy ket addaan iti aplaya iti amianan iti Golpo ti Mehiko. Kaaduan ti estado ket naabongotan iti katuduan a bakir a maigiddiat kadagiti kaaduan a sabali a lugar idiay Mehiko, daytoy ket addaan iti adu a panagtutudo iti tinawen. Iti daytoy a rason, daytoy ket addaan pay kadagiti bassit a danaw, dagiti kalugnakan ken dagiti karayan. Ti estado ket suheto kadagiti nakaro a pasamak iti layus, ken ti naudi a napasamak let idi 2007, a naapektarann iti walopulo a porsiento iti estado. Ti estado ket ayamn pay ti La Venta, ti nangruna a lugar ti sibilisasion ti Olmec, a naikeddeng a ti taudan dagiti naud-udi a kultura ti Mesoamerika. Uray no daytoy ket agpatpataud kadagiti adu a kantidad iti lana ken masna a gas, nakaro pay laeng iti kinapanglaw.
Dagiti nagibasaran[urnosen | urnosen ti taudan]
- ^ "Encuesta Intercensal 2015: Principales resultados" (PDF) (iti Espaniol). Naiyarkibo manipud iti kasisigud (PDF) idi Disiembre 10, 2015.
Dagiti akinruar a silpo[urnosen | urnosen ti taudan]
Dagiti midia a mainaig iti Tabasco iti Wikimedia Commons
Pakaammo ti panagbiahe idiay Tabasco manipud iti Wikivoyage (iti Ingles)
Heograpiko a datos a mainaig iti Tabasco iti OpenStreetMap
- (iti Espaniol) Gobierno ti Estado ti Tabasco
vec_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn